Document ID: 32005R0567

KOMISIJOS REGLAMENTAS (EB) Nr. 567/2005
2005 m. balandžio 14 d.
nustatantis 2004-2005 prekybos metais alyvuogių aliejaus gamintojų organizacijoms ir asociacijoms pagal Tarybos reglamentą Nr. 136/66/EEB mokėtinas sumas
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo (1), ypač į 20d straipsnio 4 dalį,
kadangi:
(1)
Reglamento Nr. 136/66/EEB 20d straipsnio 1 dalyje numatyta, kad siekiant finansuoti pripažintų gamintojų organizacijų ir asociacijų veiklą, yra išskaitomas vienas procentas nuo gamybai teikiamos pagalbos. Nuo 1998-1999 iki 2004-2005 prekybos metams šis procentinis dydis yra 0,8 %.
(2)
Pagal 1998 m. spalio 30 d. Komisijos reglamento (EB) Nr. 2366/98 (2), nustatančio išsamias pagalbos sistemos alyvuogių aliejaus gamybai taikymo taisykles nuo 1998-1999 iki 2004-2005 prekybos metams, 21 straipsnio 1 dalį, gamintojų organizacijoms ir asociacijoms mokėtinos vienetinės sumos yra nustatomos remiantis planuojamu bendru pagalbos dydžiu. Pirmiau nurodyta tvarka išskaitytos lėšos, kuriomis disponuos kiekviena valstybė narė, turi būti tinkamai paskirstytos subjektams atitinkantiems tokius reikalavimus.
(3)
Šiame reglamente numatytos priemonės atitinka Aliejaus ir riebalų valdymo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2366/98 21 straipsnio 1 dalies a ir b punktuose numatytos sumos 2004-2005 prekybos metams yra šios:
-
Graikijai, atitinkamai 2,0 EUR ir 2,0 EUR
-
Ispanijai, atitinkamai 4,5 EUR ir 2,2 EUR
-
Prancūzijai, atitinkamai 0,0 EUR ir 0,0 EUR
-
Italijai, atitinkamai 2,0 EUR ir 2,2 EUR
-
Maltajai, atitinkamai 0,0 EUR ir 0,0 EUR
-
Portugalijai, atitinkamai 0,0 EUR ir 6,5 EUR
-
Slovėnijai, atitinkamai 0,0 EUR ir 0,0 EUR
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. balandžio 14 d.

Labels: 18
17
6